Muzeo de Bahavalpur

La Muzeo de Bahavalpur (), starigita en 1976, estas muzeo pri arkeologio, arto, heredaĵo, moderna historio kaj religio. Ĝi situas en la urbo Bahavalpur, en provinco Panĝabio de Pakistano.   Ĝi estas sub la kontrolo de la registaro de la distrikto Bahavalpur.

La direktoro de la muzeo estas Muhammad Zubair Rabbani (julio 2022).

 Galerioj 
La jenaj estas la ok galerioj de la muzeo:

 Galerio pri la Pakistana Movado, kun kolekto de fotoj rilate al la Movado kaj de ĝiaj gvidantoj.
 Arkeologia galerio, kiu rakontas la arkeologian historion de la regiono.
 Islama galerio, kiu elmontras armilojn, pentraĵojn, teksaĵajn specimenojn kaj verkojn el metalo rilate al la historio de Islamo.
 Galerio pri la regiona kulturo, kun specimenoj de ĉiutagaj objektoj uzitaj fare de homoj en la dezerto Ĉolistano kaj de la distriktoj Bahavalnagar, Bahavalpur kaj Rahim-Jar-Ĥan.
 Galerio pri numismatiko, kun pli ol 300 moneroj.
 Galerio pri la Korano, kun manuskriptoj, surskriboj kaj aliaj koranaj dokumentoj.
 Galerio pri Bahavalpur, montranta fotojn kaj artikolojn rilate al la princlanda ŝtato Bahavalpur, kiu estis la dua-plej granda ŝtato en la tiama brita Raĝlando.
 Galerio pri Ĉolistano, montranta arton kaj heredaĵon pri la Ĉolistana regiono.

 Bildgalerio 

 Referencoj 

 Vidu ankaŭ 
 Listo de muzeoj en Pakistano

 Eksteraj ligiloj 

 Fejsbuka paĝo

Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Vizitindaĵoj en Pakistano
Kategorio:Kulturo de Pakistano
Kategorio:Muzeoj en Pakistano